लाउडस्पीकर और अजान विवाद से सुर्खियों में आए बॉलीवुड गायक सोनू निगम एक बार फिर चर्चा में हैं। इस बार सोनू निगम अमरनाथ में तीर्थयात्रियों पर हुए आतंकी हमले को लेकर सुर्खियों में हैं। लेकिन इस बार वो अपने किसी बयान को लेकर नहीं, बल्कि अपनी एक खास पहल को लेकर चर्चा का विषय बने हुए हैं। जम्मू कश्मीर में अमरनाथ यात्र‍ियों पर हुए हमले में लोगों की जान बचाने वाले बस ड्राईवर सलीम शेख आज देया के हीरो बन चुके हैं और सबकी जुबां पर उनका नाम है। सलीम की इस बहादुरी से प्रभावित होकर गायक सोनू निगम ने उन्हें 5 लाख रुपये देने का ऐलान किया है। सोनू के करीबी सूत्रों का कहना है कि, सलीम की बहादुरी से सोनू काफी प्रभावित हैं। उन्हें लगता है कि ऐसे नायकों को हमेशा सम्मनित करना चाहिए। इसलिए उन्होंने सलीम को 5 लाख रुपये देने का फैसला किया है। इससे पहले भी सोनू निगम कई बाद चैरिटी के लिए सामने आ चुके हैं।